Doi primari se alături PNL
Partidul Național Liberal (PNL) crește cu doi membri. Un primar din Prahova, fost membru al Uniunii Salvați România (USR) a decis să se alăture liberalilor.
Este vorba despre primarul din Breaza, Bogdan Novac. Acesta a ocupat și funcția de președinte al USR Breaza.
În cursul zilei de miercuri, 13 martie, acesta a demisionat din toate funcțiile deținute în USR. Decizia acestuia vine în contextul în care George Ionescu a fost nominalizat pentru președinția Consiliului Județean Prahova.
George Ionescu este deputat și președinte al Partidului Forța Dreptei, filiala Prahova. El a fost nominalizat de către Ludovic Orban (Forța Dreptei), Eugen Tomac (PMP) și Cătălin Drulă (USR).
Bogdan Novac spunea că rămâne membru
În urmă cu o zi, atunci când și-a anunțat demisia din funcțiile politice pe care pe avea, Bogdan Novac spunea că rămâne membru a USR.
Acesta mai spusese și că va candida din nou pentru un nou mandat de primar în Breaza.
"Am rămas membru, mi-am dat demisia din funcţiile politice pe care le ocupam în interiorul USR. (…) Voi candida cu siguranţă pentru un nou mandat la Breaza", a declarat Bogdan Novac.
El a subliniat că există și alte persoane care sunt nemulțumite. Potrivit lui, "nu sunt puține" aceste persoane. Motivele lor se referă la nominalizarea candidatului pentru Consiliul Județean și la pozițiile fixate în principiu pentru listele de candidați.
Un primar Pro România trece la PNL
Primarul din Breaza nu este singurul care a decis să se alăture Partidului Național Liberal (PNL). Primarul din comuna Cosminele, Iulian Nae, a făcut și el o astfel de mutare.
Acesta făcea parte din Partidul Pro România. El a câștigat conducerea primăriei în urmă cu patru ani.
Unii vin, alții pleacă
În timp ce unii primari vin în PNL, alții decid să plece. Primarul comunei Albeşti Paleologu, Marian Panait, a decis să plece din PNL. Acesta candidează pentru un nou mandat de primar, însă din partea social-democraților.
Panait, recunoscut în comunitate ca un primar harnic și dedicat dezvoltării satelor din Albești, a hotărât să-și continue proiectele cu sprijinul Partidului Social Democrat.
Se anticipează că PSD va câștiga o mare parte din primăriile din județul Prahova, precum și Consiliul Județean și Prefectura Prahova.